stanford-oval/wikipedia huggingface dataset:
Líndos
Kunnallisyksikön osat

Líndoksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Kálathos | Kálathos | 502 |
| Láerma | Láerma | 361 |
| Lárdos | Lárdos | 1 380 |
| Líndos | Líndos | 819 |
| Líndos | Péfkoi | 268 |
| Pylónas | Pylónas | 627 |
Yhteensä: 3 957
Aiheesta muualla

Kuvia tai muita tiedostoja aiheesta Líndos Wikimedia Commonsissa
Δημοτική Ενότητα Λίνδου. Δήμος Ρόδου. Líndoksen kunnallisyksikön verkkosivu. (kreikaksi)
Ródoksen saaren kunnat
| --- | --- |
Nykyiset: Ródos
Entiset:  Afántou  Archángelos  Attávyros  Ialysós  Kallithéa  Kámeiros  Líndos  Nótia Ródos  Petaloúdes  Ródoksen kaupunki 
Näkymä Líndoksen akropoliilta.
Líndoksen kylä ja akropolis panoraamakuvassa.
Connoisseur

| Connoisseur |
| --- | --- |

Lehtityyppi:  aikakauslehti
Aihealue:  elämäntapa
Levikki:  noin 28 600 (2024)
Perustettu:  1998
Kotikunta:  Nacka, Ruotsi
Kotimaa:  Ruotsi
Ilmestymistiheys:  kerran vuodessa
Kieli:  ruotsi
Aiheesta muualla
Kotisivu
Connoisseur on ruotsalainen vuonna 1998 perustettu maansa rikkaimmille suunnattu aikakauslehti. Se jaetaan vuosittain joulukuussa niille 20–72-vuotiaille, joiden vuositulot tai omaisuus ylittävät määrätyn rajan. Vuonna 2025 se on 2,6 miljoonaa kruunua. Lisäksi 15 000 eniten tienaavaa saavat Connoisseur Exclusive -erikoisnumeron. Lehden artikkeleissa muun muassa esitellään kalliita tuotemerkkejä ja haastatellaan menestyneitä ihmisiä. Vuonna 2012 uutisoitiin, että lehden tuolloisen päätoimittajan Susanne Ytterskogin omat tulot eivät riittäneet lehden saamiseen.
Vuoden 2018 valtiopäivävaalien alla tehdyssä tutkimuksessa lehden lukijakunnan keskuudessa suosituin puolue oli moderaatit 62 prosentin kannatuksella. Toiseksi sijoittuivat ruotsidemokraatit 12 prosentilla. Sosiaalidemokraatit, vasemmistopuolue ja ympäristöpuolue keräsivat yhteensä kaksi prosenttia. Vuonna 2023 lehden lukijoista 51 prosenttia asui Tukholman läänissä, 18 prosenttia Länsi-Götanmaalla ja 12 prosenttia Skånessa.
Aiheesta muualla

Lehden verkkosivut (ruotsiksi)
Robert Rauschenberg

Robert Rauschenberg 1968.
Robert Milton Ernest Rauschenberg (22. lokakuuta 1925 Port Arthur, Teksas – 12. toukokuuta 2008 Captiva Island, Florida) oli yhdysvaltalainen kuvataiteilija ja graafikko.
Rauschenberg opiskeli maalausta Kansas City Art Institutessa 1946–1947 ja Académie Julianissa Pariisissa ennen kuin pääsi Pohjois-Carolinan maineikkaaseen Black Mountain Collegeen vuonna 1948. Hänen uransa alku osui abstraktin ekspressionismin ja pop-taiteen siirtymävaiheeseen.
Rauschenbergille myönnettiin vuonna 1964 Venetsian biennaalin pääpalkinto. Palkitsemiseen vaikutti taustalla hyvin voimakkaasti galleristi Leo Castelli. Hän jatkoi 2000-luvulle saakka työtään New Yorkissa ja studiollaan Floridan Captiva Islandilla. Hänelle myönnettiin National Medal of Arts vuonna 1993, ja hän oli Yhdysvaltain taiteiden ja kirjallisuuden akatemian jäsen vuodesta 1978.
Rauschenberg palkittiin Grammy-palkinnolla Talking Headsin Speaking in Tongues -levyn kannesta (1983). Hän oli kuollessaan 82-vuotias.
Robert Rauschenberg, Riding Bikes, 1998.
Arnold Friberg

Arnold Friberg (21. joulukuuta 1913 Winnetka, Illinois, Yhdysvallat – 1. heinäkuuta 2010 Salt Lake City, Utah, Yhdysvallat) oli yhdysvaltalainen taidemaalari. Hänen tunnetuin maalauksensa on George Washingtonin rukousta Valley Forgessa kuvaava The Prayer at Valley Forge (1975).
Friberg oli ehdolla parhaan puvustuksen Oscar-palkinnon saajaksi työstään elokuvassa Kymmenen käskyä (1956).
Friberg oli mormoni ja tuli edellä mainittujen lisäksi tunnetuksi maalaamalla kohtauksia Mormonin kirjasta.
Budimir Đukić

| Henkilötiedot |
| --- | --- | --- | --- |
Syntymäaika: 26. heinäkuuta 1977 (ikä 47)
Syntymäpaikka: Grošnica, Serbia, Jugoslavia
Pelipaikka: keskikenttäpelaaja
Pituus: 181 cm
Junioriseurat
: Vodojaža Grošnica
Seurat
| Vuodet | Seura | O | (M) |
| 1995–1998 | Vodojaža Grošnica |  |  |
| 1998–2000 | Radnički Kragujevac | 51 | (7) |
| 2000–2004 | Slavija Sofia | 99 | (4) |
| 2004 | HJK | 4 | (0) |
| 2005–2007 | Radnički Kragujevac | 30 | (6) |
| 2007–2008 | Spartak Varna | 33 | (0) |
| 2008–2009 | Metalac Gornji Milanovac | 28 | (1) |
| 2009–2010 | Šumadija Radnički | 14 | (0) |
| Yhteensä | Yhteensä | 259 | (18) |
Budimir Đukić (s. 26. heinäkuuta 1977 Grošnica, Serbia, Jugoslavia) on entinen serbialainen jalkapalloilija. Hän oli pelipaikaltaan keskikenttäpelaaja.
Đukić on edustanut uransa aikana muun muassa Vodojaža Grošnicaa, Radnički Kragujevacia, Slavija Sofiaa ja HJK:ta. HJK:ssa hän pelasi kaudella 2004 neljä Veikkausliigaottelua.
Aiheesta muualla

Đukić Voetbal Internationalin sivuilla (hollanniksi)
Đukić Footballglory.comissa (englanniksi)
Ragnar Casparsson

| Ragnar Casparsson |
| --- | --- |
 Ragnar Casparsson (oik.) ja Dag Hammarskjöld vuonna 1952.
Henkilötiedot
Syntynyt: 1893
Kuollut: 1978 (84–85 vuotta)
Ammatti:  toimittaja, maaherra
Toimittaja
Lehti:  Arbetaren (1922–1928) Social-Demokraten (1929–1933) Aftontidningen (1946–1952)
Ragnar Casparsson (1893–1978) oli ruotsalainen toimittaja ja virkamies. Hän työskenteli Arbetaren-lehdessä vuosina 1922–1928, Social-Demokratenissa 1929–1933 ja Aftontidningenissä 1946–1952. Vuosina 1951–1952 hän toimi viimeksi mainitun päätoimittajana. Vuosina 1952–1960 Casparsson oli Västmanlandin läänin maaherra.
Aiheesta muualla

Kuvia tai muita tiedostoja aiheesta Ragnar Casparsson Wikimedia Commonsissa
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Espanja  Yhdysvallat  Ruotsi  Alankomaat
Ugandan šillinki

| Ugandan šillinki |
| --- | --- |
 1 000 šillingin seteli
ISO 4217 -koodi:  UGX
Keskuspankki:  Ugandan keskuspankki
Esitelty:  1966
Käyttäjät:   Uganda
Inflaatio:  3,6 % (toukokuu 2024)
Ugandan šillinki (engl. Ugandan shilling, swahiliksi Shilingi ya Uganda) on Ugandan rahayksikkö. Sen valuuttakoodeja ovat UGX ja USh. Rahayksikkö otettiin käyttöön vuonna 1966, jolloin se korvasi Itä-Afrikan šillingin.
20. helmikuuta 2025 Ugandan šillingin arvo oli 0,00026 euroa, eli yksi euro oli 3 828 šillinkiä.
Ugandassa on käytössä 50, 100, 200, 500 ja 1 000 šillingin kolikot sekä 1 000, 2 000, 5 000, 10 000, 20 000 ja 50 000 šillingin setelit.
Aiheesta muualla

Kuvia tai muita tiedostoja aiheesta Ugandan šillinki Wikimedia Commonsissa
| n k Afrikan rahayksiköt |
| --- | --- |
Etelä:  Angolan kwanza  Botswanan pula  Etelä-Afrikan randi  Lesothon loti  Malawin kwacha  Namibian dollari  Saint Helenan punta  Swazimaan lilangeni 
Itä:  Burundin frangi  Djiboutin frangi  Eritrean nakfa  Euro (Mayotte, Réunion)  Etiopian birr  Kenian šillinki  Komorien frangi  Madagaskarin ariary  Mauritiuksen rupia  Mosambikin metical  Ruandan frangi  Sambian kwacha  Somalian šillinki  Tansanian šillinki  Yhdysvaltain dollari (Zimbabwe)  Zimbabwen kulta (Zimbabwe) 
Keski:  Keski-Afrikan CFA-frangi (Kamerun, Keski-Afrikan tasavalta, Tšad, Kongon tasavalta)  Kongon frangi  Ugandan šillinki 
Länsi:  Eco  Gambian dalasi  Ghanan cedi  Guinean frangi  Kap Verden escudo  Keski-Afrikan CFA-frangi (Päiväntasaajan Guinea ja Gabon)  Liberian dollari  Länsi-Afrikan CFA-frangi (Benin, Burkina Faso, Norsunluurannikko, Guinea-Bissau, Mali, Niger, Senegal ja Togo)  Nigerian naira  Mauritanian ouguiya  São Tomén ja Príncipen dobra  Sierra Leonen leone 
Pohjoinen:  Algerian dinaari  Egyptin punta  Euro (Kanariansaaret, Madeira, Plazas de soberanía)  Etelä-Sudanin punta  Libyan dinaari  Marokon dirhami  Seychellien rupia  Sudanin punta  Tunisian dinaari
ZywOo

| ZywOo |
| --- | --- |
 Mathieu Herbaut vuonna 2019.
Henkilötiedot
Koko nimi:  Mathieu Herbaut
Syntynyt: 9. marraskuuta 2000 (ikä 24)
Kansalaisuus:   Ranska
Ammatti:  ammattipelaaja
Elektronisen urheilun pelaaja
Pelaajanimi:  ZywOo
Aktiivisena:  2016–
Nyk. joukkue:  Team Vitality
Rooli:  tarkkuuskivääripelaaja
Peli:  Counter-Strike 2, Counter-Strike: Global Offensive
Mestaruudet:  BLAST Paris Major 2023 Gamers8 2023 BLAST Premier: World Final 2023 IEM Cologne 2024
Ammattilaisjoukkueet

 2016 :  nevermind
 2017 :  E-Corp
 2017 :  WySix
 2017–2018 :  aAa
 2018– :  Team Vitality
Palkinnot
 21× HLTV-MVP 6× HLTV TOP 20 -sijoitusta 
Mathieu ”ZywOo” Herbaut (s. 9. marraskuuta 2000) on ranskalainen Counter-Strike 2 -ammattilainen. Hän on edustanut lokakuusta 2018 Team Vitalityä. Hän pelaa joukkuessa AWP-tarkkuuskivääriä.
Herbautia pidetään laajasti Counter-Strike: Global Offensiven kaikkien aikojen parhaimpina pelaajina. Hänet on valittu Counter-Strikeen keskittyneen HLTV-sivuston toimesta maailman parhaaksi pelaajaksi vuosina 2019, 2020 ja 2023. Hän on voittanut 20 MVP-titteliä.
Tausta

Herbautin vanhemmat erosivat hänen ollessaan lapsi, ja hän muutti äitinsä Nathalie Fontainen tämän äidin luokse. Herbaut aloitti tällöin pelaamaan enemmän, ja Fontainen mukaan pelit ovat kuuluneet aina olennaisesti Herbautin elämään. Hän menestyi koulussa hyvin pelaamisesta huolimatta ja tutustui Counter-Strikeen 7-vuotiaana isoveljensä kautta.
Herbautia pidettiin 15-vuotiaana Ranskan suurimpana Counter-Strike-lupauksena, ja häntä kysyttiin maan parhaisiin joukkuesiin.
Ura

Herbaut edusti ennen Team Vitalityä nevermindiä, E-Corpia, WySixiä ja aAa:ta. Hän lähti aAa:sta lokakuussa 2018 ja liittyi Team Vitalityyn.
Ura > 2019

Vitality voitti toukokuussa cs_summit 4 -turnauksen, ja Herbaut sai uransa ensimmäisen MVP-tittelin. Hän oli sekä semifinaalissa että finaalissa ottelun paras pelaaja 1,38 ja 1,44 keskiarvoillaan. Hän sai finaalissa Team Liquidia vastaan ainoana pelaajana yli 40 tappoa. Joukkue voitti nopeasti Esports Championship Series Season 7 - Finals -turnauksen. Herbaut sai seuraavan MVP-tittelinsä 1,41 turnauskeskiarvollansa. Hän sai keskimäärin 0,86 tappoa kierroksella ja kuoli 0,56 kertaa kierroksella sekä teki keskimäärin 92,2 vahinkoa kierroksella.
Hän sai finaalissa Furia Esportsia vastaan peräti 1,81 keskiarvon saatuaan 48 tappoa ja kuoltuaan 20 kertaa. Joukkue sai hopeaa ESL One: Cologne 2019:sta heinäkuussa, ja Herbaut sai jälleen MVP:n. Vitality voitti loppuvuodesta erittäin merkittävän EPICENTER 2019 -turnauksen. Herbaut sai turnauksen MVP-tittelin saatuaan yhteensä 1,53 turnauskeskiarvon ja tehtyään keskimäärin 97,3 vahinkoa kierroksella. Herbaut valittiin maailman parhaaksi pelaajaksi ensimmäisenä vuotenaan HLTV TOP 20 -listalla.
Ura > 2020

Vitality sai kesäkuussa hopeaa BLAST Premier: Spring 2020 European Finals -turnauksesta. Herbaut sai turnauksen MVP-tittelin. Hän oli selvällä erolla finaalin paras pelaaja 1,56 keskiarvollaan, kun hänen turnauksen kokonaiskeskiarvonsa oli 1,33. Hän sai turnauksessa keskimäärin 0,81 tappoa kierroksella, kuoli 0,60 kertaa kierroksella ja teki 87,8 vahinkoa kierroksella.
Seuraavan hopeasijoituksen joukkue sai alle kuukauden päästä pelatusta cs_summit 6 Online: Europe:sta. Herbaut sai jälleen turnauksen MVP:n 1,39 turnauskeskiarvollaan. Hän jäi finaalin parhaan pelaajan paikasta hieman İsmailсan ”XANTARES” Dörtkardeşin jälkeen. Joukkue sai edelleen seuraavan hopeansa ESL One: Cologne 2020 Online - Europe -turnauksesta elokuussa. Herbaut sai jälleen turnauksen MVP:n 1,30 turnauskeskiarvollaan. Hän sai keskimäärin 0,85 tappoa kierroksella, kuoli 0,62 kertaa kierroksella ja teki keskimäärin 87,2 vahinkoa kierroksella.
Vitality sai niin ikään hopeaa DreamHack Open Fall 2020:sta lokakuussa. Herbaut sai MVP:n 1,33 turnauskeskiarvollaan ja tehtyään 88,9 vahinkoa kierroksella. Hän sai finaalissa yhden tärkeän neljän tapon kiväärikierroksen ja yksi vastaan kaksi -tilanteen voiton pistooleilla. Joukkue voitti marraskuussa IEM Beijing-Haidian 2020 Europe -turnauksen, ja Herbaut ansaitsi jälleen MVP-tittelin. Hän oli sekä pudotuspeleissä että semifinaalissa ottelun paras pelaaja, mutta jäi finaalissa selvästi parhaimmistosta. Herbaut valittiin toistamiseen vuoden parhaaksi pelaajaksi.
Ura > 2021

Vitality aloitti vuoden 2021 saaden pronssia erittäin merkittävästä BLAST Premier: Global Final 2020 -turnauksesta. Herbaut oli hävityssä semifinaalissa Astralista vastaan ylivoimaisesti ottelun paras 1,47 keskiarvolla. Hän sai semifinaalissa yhden viiden tapon kierroksen, tärkeän neljän tapon AWP-kierroksen, tärkeän kolmen tapon AWP-kierroksen ja tärkeän yksi vastaan kaksi -kierroksen.
Joukkue sai syyskuussa hopeaa ESL Pro League Season 14 -turnauksesta. Herbaut oli finaalin paras pelaaja hieman ukrainalaisen Oleksandr ”s1mple” Kostyljevin yli. Marraskuussa he saivat seuraavaksi hopeaa BLAST Premier: Fall Finals 2021:sta, jossa he häivisivät jälleen Natus Vincerelle finaalissa. Herbaut sai 102 tapollaan finaalin eniten tappoja. Joulukuussa joukkue voitti IEM Winterin, ja Herbaut sai turnauksen MVP:n 1,27 turnauskeskiarvollaan.
Hän oli sekä pudotuspeleissä että finaalissa ottelun paras pelaaja, semifinaalissa toisiksi paras. Vitality päätti vuoden saaden pronssia BLAST Premier: World Final 2021 -turnauksesta. Herbaut valittiin vuoden toisiksi parhaaksi pelaajaksi.
Ura > 2022

Joukkue sai hopeaa BLAST Premier: Spring Finals 2022 -turnauksesta kesäkuussa. Hän oli välierissä ENCE eSportsia vastaan selvästi turnauksen paras 1,41 keskiarvollaan, mutta sai finaalissa Natus Vincereä vastaan 1,05 keskiarvon, joka jäi kaikille NaVin pelaajille. öVitalityn ainoaksi merkittäväksi turnausvoitoksi vuonna 2022 jäi ESL Pro League Season 16:n voitto lokakuussa.
Herbaut sai turnauksen MVP-tittelin 1,42 turnauskeskiarvollaan. Hän oli kaikissa joukkueen pelaamissa otteluissa sen paras pelaaja ja teki turnauksessa keskimäärin 89,9 vahinkoa kierroksella. Herbaut valittiin vuoden toiseksi parhaaksi pelaajaksi toista kertaa peräkkäin.
Ura > 2023

Vitality sai ensimmäisen merkittävän voittonsa vuonna 2023 IEM Rio -turnauksesta. Herbaut sai turnauksen MVP:n 1,31 turnauskeskiarvollaan. Hän sai finaalissa Heroicia vastaan 38 tappoa ja kuoli 31 kertaa. Vitalty sai kuuluisuutta voitettuaan viimeisen Global Offensivessa pidetyn major-turnauksen, BLAST Paris Majorin toukokuussa GamerLegionia vastaan 2–0.
Herbaut sai turnauksen MVP-tittelin 1,39 turnauskeskiarvollaan. Hän sai keskimäärin 0,89 tappoa ja kuoli keskimäärin 0,56 kertaa kierroksella. Finaalissa hän oli selvästi ottelun paras 1,54 keskiarvollaan, kun toiseksi parhaana tullut Emil ”Magisk” Reif sai 1,32 keskiarvon. Joukkue voitti elokuussa erittäin merkittävän Gamers8 2023 -turnauksen. Herbaut sai jälleen MVP:n 1,26 turnauskeskiarvollaan ja tehtyään keskimäärin 74,1 vahinkoa kierroksella. Finaalissa ENCE eSportsia vastaan hän sai 66 tappoa ja kuoli 44 kertaa. Hän sai finaalissa kaksi tärkeää kivääreillä saatua kolmen tapon kierrosta.
Marras-joulukuussa Vitality voitti sekä BLAST Premier: Fall Finalin että BLAST Premier: World Finalin. Herbaut sai molempien turnausten MVP-tittelit 1,35 ja 1,41 turnauskeskiarvoillaan. Herbaut valittiin vuonna 2023 maailman parhaaksi pelaajaksi kolmannen kerran urallaan.
Ura > 2024

Herbaut tuli Vitalityn kanssa sijalle 3.–4. maaliskuussa ensimmäisestä Counter-Strike 2:ssa pidetystä major-turnauksesta, PGL Major Copenhagenista. Joukkue sai hopeaa ESL Pro League Season 19 -turnauksesta toukokuussa. Herbaut sai turnauksen MVP-tittelin 1,56 turnauskeskiarvollaan.
Hän sai finaalissa Mouzia vastaan 41 tappoa ja kuoli 45 kertaa. Joukkue sai niin ikään hopeaa kesäkuussa IEM Dallas 2024 -turnauksesta. Herbautin keskiarvo oli finaalissa G2 Esportsia vastaan joukkueen toisiksi paras 1,15. Herbaut sai uransa 20. MVP-tittelinsä elokuussa, kun Vitality voitti IEM Colognen Natus Vincereä vastaan. Herbaut valittiin vuoden 2024 kolmanneksi parhaaksi pelaajaksi.
Ura > 2025

Herbaut voitti vuoden 2025 ensimmäisen MVP-palkintonsa voitokkaasta IEM Katowicesta helmikuussa. Hänen turnauskeskiarvonsa oli 1,42, ja hän sai keskimäärin 0,91 tappoa ja kuoli keskimäärin 0,57 kertaa kierroksella. Finaalissa Team Spiritiä vastaan hän sai 1,69 keskiarvon, joka koostui 67 taposta ja 29 kuolemasta. Kyseinen MVP oli Herbautin uran 21:s, jolla hän siirtyi jakamaan Oleksandr ”s1mple” Kostyljevin ennätyästä.
Saavutukset > HLTV TOP 20

| Vuosi | Sijoitus |
| --- | --- |
2019: 1.
2020: 1.
2021: 2.
2022: 2.
2023: 1.
2024: 3.
Saavutukset > MVP

cs_summit 4
ECS Season 7 - Finals
ESL One: Cologne 2019
DreamHack Masters Malmö 2019
EPICENTER 2019
BLAST Premier: Spring 2020 European Finals
cs_summit 6 Online: Europe
ESL One: Cologne 2020 Online - Europe
DreamHack Open Fall 2020
IEM Beijing-Haidian 2020 Europe
BLAST Premier: Fall 2020
IEM Winter 2021
ESL Pro League Season 16
IEM Rio 2023
BLAST.tv Paris Major 2023
Gamers8 2023
BLAST Premier: Fall Final 2023
BLAST Premier: World Final 2023
ESL Pro League Season 19
IEM Cologne 2024
IEM Katowice 2025
Saavutukset > Muut palkinnot

30 Under 30 Europe 2021: Sports & Games / Forbes
Saavutukset > Ennätykset

Eniten MVP-titteleitä ensimmäiseltä ammattilaisvuodelta (5)
Toiseksi eniten MVP-tittleitä (19), jaetulla dev1cen kanssa
Eniten ensimmäisiä sijoituksia HLTV TOP 20 -arvioinnissa (3), jaetulla s1mplen kanssa
Eniten kahdessa parhaassa olevia sijoituksia HLTV TOP 20 -arvioinnissa (5), jaetulla s1mplen kanssa
Siilinjärven Palloseura

Siilinjärven Palloseura (SiPS) on siilinjärveläinen, vuonna 1974 perustettu jalkapalloseura.
Historia

Seura on perustettu vuonna 1974 jatkamaan Harjamäen Kerhon Palloilijoiden (HKP) toimintaa. Koripallo oli seuran toiminnassa mukana vuoteen 1975, kunnes perustettiin koripallon erikoisseura EsaB.
Historia > 1990-luku

Seura nousi kauden 1997 päätteeksi Nelosesta Kolmoseen.
Historia > 2000-luku

Seuran edustusjoukkue pelasi kausina 1999–2007 Kolmosta.
Vuonna 2004 seuran oma kasvatti Jonni Heikkinen siirtyi SiPS:sta suoraan silloiseen liigajoukkue KuPS:aan. Heikkinen on sittemmin pelannut useita liigaotteluita kuopiolaisseuran riveissä ja keväällä 2006 voitti KuPSin paidassa myös Liigacupin.
Vuonna 2005 joukkue kävi Kakkosen karsinnoissa, mutta SiPS hävisi molemmat karsintaottelunsa JJK:n kakkosjoukkueelle sekä KTP:lle.
Kaudella 2006 joukkue ei lähtenyt mukaan Kakkosen karsintoihin. Lohkossaan toiseksi sijoittuneelle SiPSille tarjottiin karsintapaikkaa, koska lohkon voittanut Zulimanit kieltäytyi ottamasta paikkaa vastaan.
Kauden 2007 aluksi joukkue solmi kuopiolaisen KuPS:n ja Kingsin kanssa yhteistyösopimuksen, joka mahdollisti vapaat pelaajasiirrot joukkueiden välillä. Yhteistyösopimus KuPS:n kanssa mahdollisti KuPS:n Joonas Iskaniuksen ja Henri Lehijoen siirtymisen siilinjärveläismiehistöön kaudeksi 2007. Iskanius ja Lehijoki pelasivat myös pikkujunnuina Siilinjärvellä.
Kaudella 2007 seuralla oli kaksi miesjoukkuetta sekä myös ikämiesjoukkue sarjassa JKKI-40. Miesten ykkösjoukkue pelasi Kolmosta ja seuran kakkosjoukkue Nelosta yhdistelmäjoukkueena NP-H:n kanssa.
Siilinjärven Palloseuran katsojaennätys on tiettävästi kaudelta 2007, kun edustusjoukkue pelasi Suomen Cupin 4. kierroksen ottelun kotkalaista FC KooTeePeetä vastaan. Katsojamäärää ei ole tarkkaan tiedossa, mutta arvioiden mukaan paikalla oli katsojia noin 500. KooTeePeen riveissä pelasi tuolloin mm.Teemu Pukki, viimeistellen kaksi maalia. Myös 2014 pelattu Suomen Cupin ottelu FC Hakaa vastaan houkutteli paikalle viitisensataa katsojaa
Seuran edustusjoukkue vetäytyi johtokunnan päätöksellä Kolmosesta kaudeksi 2008 taloudellisista syistä. Edustusjoukkue kasattiin uudelleen kaudeksi 2009.
Joukkue pelasi kaudella 2009 Nelosta ja nousi kauden päätteeksi takaisin Kolmoseen. Joukkueessa pelasi muun muassa lähes 300 Veikkausliiga-ottelua pelannut ja kaksi Suomen mestaruutta Valkeakosken Hakassa voittanut Janne Savolainen, sekä myös Veikkausliigassa pelanneet Kai Rönkkö, Juha Ovaskainen ja Marko Siltanen.
Historia > 2010-luku

Kaudella 2010 seuran edustusjoukkue jatkoi Kolmosessa Keski- ja Itä-Suomen lohkossa. Kaudeksi 2012 SiPS siirtyi puhtaasti Kuopion Palloseuran reservijoukkueeksi, pelaten kuitenkin SiPS:n nimellä Keski- ja Itä-Suomen Kolmosessa. Miesten kakkosjoukkue jatkaa Itä-Suomen piirin Nelosessa.
Kauden 2012 päätteeksi KuPS ja SiPS purkivat farmisopimuksensa, ja SiPS:n edustusjoukkueen organisaatio ja pelaajisto menivät kokonaan uusiksi. Valmennusvastuun kaudesta 2013 otti Pertti Nissinen, joka toimi edustusjoukkueen valmentajana vuoteen 2015. Kaudeksi 2016 edustusjoukkueen toiminta jälleen lopetettiin taloudellisiin syihin vedoten.
Olosuhteet

Junioritoiminnan suurin ongelma on tähän asti ollut harjoitusolosuhteiden puute. Tilanteeseen saatiinkiin kaivattua muutosta, kun maaliskuussa 2008 seura teki hyväksytyn tarjouksen Lohjan Kisakalliosäätiön vuonna 1998 valmistuneesta kuplahallista. Kentän mitat ovat 70 m × 55 m, joten hallia ei kokonsa puolesta voida käyttää kuin harjoittelukäyttöön. Halli saatiin pystyyn marraskuussa 2008. Yara lähti tukemaan siilinjärveläistä jalkapalloa sponsoroimalla hallia, joka nimettiin Yara Areenaksi. Kesällä 2009 seura sai myös tekonurmikentän, joka sijoitettiin lähelle kuplahallia. Näin ollen Ahmolta löytyy loisteliaat olosuhteet, kun alueella sijaitsee teko- ja luonnonnurmi sekä harjoitteluhalli.
Junioritoiminta

Seuralla on tyttö- ja poikajoukkueet kaikissa ikäluokissa. Seurassa on noin 300 SPL:n lisenssipelaajaa, joista noin 70 tyttöjä. SiPS:n juniorityö onkin laadukasta, josta kertoo kauden 2006 päätteeksi Suomen Palloliitolta saatu sinettiseura-tunnustus palloliitto.fi. Arkistoitu 8.6.2009.. B-tytöt nousivat kaudeksi 2007 SM-karsintasarjaan ja B-pojat pelasivat syyskaudella 2006 sekä B-poikien I-divisioonaa. B-juniorit nousivat Ykköseen myös kevätkaudelle 2008, kuten myös B-tytöt SM sarjaan.
Kaudella 2008 seuraan perustettiin myös historian ensimmäinen A-junioreiden joukkue. Päätös asiasta tehtiin B-junioreiden voitettua Kokkola Cupin vuonna 2007.
Tällä hetkellä FC Lahden edustusjoukkueessa pelaava Aleksi Paananen on ensimmäinen SiPS-kasvatti, joka on pelannut maajoukkueessa. Paananen on pelannut neljä U16-, 15 U17- ja neljä U18-maaottelua. Paananen on käynyt keväällä 2008 hollantilaisen FC Twenten testissä ja marraskuussa 2009 saman maan SC Heerenveenin testissä.
Naisista maajoukkueessa on esiintynyt SiPS-kasvateista Noora Nissinen. 2007 Noora sai tililleen yhden ottelun U-19 (1988) tyttöjen EM-karsinnoissa  ottelussa Walesia vastaan.
Junioritoiminta > Junioritoiminnan saavutuksia

Kokkola Cupin voitto 2007 ja 2008 (B-juniorit) sekä 2010 (Dn12-tytöt)
Piteå Summer Gamesin tuplavoitto 2004 (1993- ja 1994-syntyneet pojat)
Wasa Cupin voitto 2009 (D-13 tytöt)
Lukuisia taitokilpailujen Suomen Mestaruuksia
Pohjola Cup 2006 C-14 tytöt, valinta All Stars-kentälliseen; Reetta Repo
Piirijoukkue Cup 2010 C-14 tytöt, valinnat All Stars-kentälliseen; Jasmin Miettinen ja Reetta Räisänen,
2011 Piirijoukkue Cup: C-14, All Stars-kentälliseen; Jasmin Miettinen ja Iida Laakkonen ja C-15 Haastaja-All Stars-kentälliseen Reetta Räisänen
Aiheesta muualla

Siilinjärven Palloseuran kotisivut